
I. UVODNI DIO 

Zakonske osnove

Temeljem 42. članka Zakona o proračunu (“Narodne novine” broj 144/21) (na dalje: Zakon), predstavničko tijelo jedinice lokalne i područne (regionalne) samouprave donosi proračun za iduću proračunsku godinu i projekcije proračuna za sljedeće dvije proračunske godine do konca tekuće godine, i to u roku koji omogućuje primjenu proračuna od 1. siječnja godine za koju se donosi proračun.
Proračunom se omogućuje financiranje poslova, funkcija i programa koji se temeljem posebnih zakona i drugih, na zakonu zasnovanih propisa, financiraju iz javnih prihoda, a radi ostvarivanja javnih interesa i potreba građana.
II.  izmjene i dopune proračuna Općine Budinščina za 2026. godinu sastavljene su sukladno odredbama Zakona o proračunu (NN 144/21), Pravilnika o proračunskim klasifikacijama (NN26/10, 120/13 i NN 1/20), Pravilnika o proračunskom računovodstvu i računskom planu  (NN124/14,115/15,87/16,3/18 i 126/19) te donesenim Smjernicama Vlade RH. 
Prijedlog  II. izmjene i dopune proračuna Općine Budinščina za 2026. godinu u skladu s odredbama Zakona o proračunu sadrži:
· procjene prihoda i primitaka iskazane po vrstama 
· plan rashoda i izdataka 
· obrazloženje prijedloga financijskog plana 

Proračunske klasifikacije iz Pravilnika o proračunskim klasifikacijama su sljedeće:
· organizacijska klasifikacija: sadrži povezane i međusobno usklađene cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve 
· programska klasifikacija: sadrži rashode i izdatke iskazane kroz aktivnosti i projekte, koji su povezani u programe temeljem zajedničkih ciljeva
· funkcijska klasifikacija sadrži rashode razvrstane prema njihovoj namjeni 
· ekonomska klasifikacija sadrži prihode i primitke po prirodnim vrstama te rashode i izdatke prema njihovoj ekonomskoj namjeni
· izvori financiranja sadrže prihode i primitke iz kojih se podmiruju rashodi i izdatci određene vrste i namjene

Proračun se sastoji od općeg i posebnog dijela.
Posebni dio Proračuna sastoji se od rashoda i izdataka raspoređenih po programima unutar razdjela, glava i proračunskih korisnika definiranih u skladu s organizacijskom klasifikacijom  Proračuna. S toga su sve aktivnosti i projekti raspoređeni u odnosu na programe odnosno funkcije kojima pripadaju. 







   

II. PRIHODI I PRIMICI PO EKONOMSKOJ KLASIFIKACIJI 


Ekonomska klasifikacija prikaz je prihoda i primitaka po prirodnim vrstama te rashoda i izdataka prema ekonomskoj namjeni kojoj služe.
Računi ekonomske klasifikacije razvrstani su u razrede, skupine, podskupine, odjeljke i osnovne račune, a za dodatne potrebe mogu se otvarati analitički računi.
II. izmjene i dopune proračuna Općine Budinščina  za 2026. godinu predlaže se u iznosu od 4.701.507,00 eura. i to kako slijedi:
· 4.102.291,58 eura prihodi poslovanja 
· 25.600,00 eura prihoda od prodaje nefinancijske imovine 
· 500.000,00 primici od zaduživanja 


6-PRIHODI POSLOVANJA
	         –planirano 4.034.941,58 eura, a izmjenom i dopunom planira se 4.102.291,58 eura  
 
61 - Prihodi od poreza -  planirani su u iznosu od 1.212.131,58 eura, a izmjenom i dopunom 1.221.481,58 eura.  Navedeni prihod uključuje prihode od poreza na dohodak, prihode od poreza na imovinu (613- stalni porezni na nepokretnu imovinu), prihode od poreza na robu i usluge (614).  

63 – Pomoći iz inozemstva i od subjekata unutar općeg proračuna planirani su u iznosu od 2.348.300,00 eura, a izmjenom i dopunom 2.406.300,00 eura. Navedeni prihod uključuje pomoći iz proračuna (633), pomoći izvanproračunskih korisnika (634), kapitalne pomoći iz državnog proračuna (638) i pomoć izravnanja za decentralizirane funkcije i fiskalnog izravnanja (635)
Povećanje se odnosi na prihode od kapitalnih pomoći iz državnog proračuna za sanaciju i modernizaciju NC u iznosu od 80.000,00 eura. 






















III. RASHODI I IZDACI PRORAČUNA PO EKONOMSKOJ KLASIFIKACIJI 


U odnosu na plan rashoda proračuna u predloženim izmjenama i dopunama proračuna značajnije promjene rashoda što zbog promjene prihodovne strane, što zbog preraspodjele dosadašnjih planiranih sredstava, uslijedile su na sljedećim stavkama:



3.1. Rashodi i izdaci proračuna po ekonomskoj klasifikaciji 

Sukladno izmjenama planiranim prihodima, planirane su i izmjene i dopune rashoda u ukupnom iznosu od 4.701.507,00 eura.


3.2.  Plan rashoda  i izdataka po skupinama rashoda 

U nastavku se daje pojašnjenje predloženih izmjena i dopuna proračuna za 2026. godinu po skupinama rashoda. 

3.2.1. Rashodi poslovanja 

Rashodi poslovanja mijenjaju se ovim II. izmjenama i dopunama te iznose 1.728.635,00 eura. Rashodi poslovanja obuhvaćaju rashode za zaposlene, materijalne i financijske rashode, rashode za subvencije, pomoći , naknade i ostale rashode. U nastavku slijedi detaljniji prikaz pojedinih skupina rashoda unutar rashoda poslovanja. 

3.2.1.1.  Materijalni rashodi 

Materijalni rashodi se izmjenama planiraju u iznosu od 624.390,00 eura, što je povećanje od 6.350,00  eura, a odnose se na rashode za izvršenje programskih aktivnosti i redovno poslovanje općine. 


3.2.2. Rashodi za nabavu nefinancijske imovine 

Rashodi za nabavu nefinancijske imovine planiraju se ovim izmjenama i dopunama proračuna Općine Budinščina za 2026. godine u iznosu od 2.406.500,00 eura. Rashodi za nabavu nefinancijske imovine obuhvaćaju rashode za nabavu ne proizvedene i proizvedene dugotrajne imovine i rashode za dodatna ulaganja  na građevinskim objektima. Ovim izmjenama povećani su rashodi s prvotnih 108.000,00 na 130.000,00 eura, a odnose se na Rekonstrukciju objekta društvene namjene – društveni dom u Gotalovcu, projekt prijavljen na Ministarstvo prostornog uređenja, graditeljstva i državne imovine. Također, rashodi su povećani na projektu izgradnja ograde kod Dječjeg vrtića Budinščina na 50.000,00 eura, Sigurnosno, poticajno i inkluzivno okruženje za jednake razvojne prilike djece usmjeren je na unapređenje sigurnosti, materijalnih uvjeta. Projekt je prijavljen na Ministarstvo demografije i useljeništva. Istovremeno su iz plana rashoda brisana sredstva planirana za projekt izgradnje javne rasvjete, budući da se njegova provedba neće realizirati tijekom 2026. godine te se projekt odgađa za naredno proračunsko razdoblje.


 							OPĆINSKI NAČELNIK

